
A vajdasági magyar cserkészet története 1910 (1923)-1946 (1952)

A dolgozat ismerteti a kutatás eredményeit a vajdasági magyar cserkészcsapatok tevékenységéről az 1910 és 1952 közötti időszakban. A cserkészmozgalmat Baden-Powell alapította 1908-ban Angliában. A magyar cserkészet bölcsője Nagybecskerekhez Délvidékhez köthető, mivel itt jelent meg első alkalommal magyar nyelven az alapító által írt könyv. A történelmi sorsfordulók a cserkészmozgalom működésére is hatással voltak. Kutatás forrásait különböző levéltári források, iskolai értesítők, korabeli sajtó, naplók és a korszakban cserkészkedő személyekkel készült interjúk alkotják. A különféle források felhasználása által egy komplexebb képet kapunk a kutatott korszakról. A kutatás folyamán szerb és magyar nyelvű irodalom is felhasználásra került. A kutatás eredményeként elmondható, hogy összesen 25 cserkészcsapat létezésére vonatkozóan sikerült írásos vagy szóbeli bizonyítékot fellelni a kutatott korszakban. 



